Document ID: 31999R1556

NEUVOSTON ASETUS (EY) N:o 1556/1999,
annettu 12 päivänä heinäkuuta 1999,
tiettyihin Taiwanista peräisin oleviin tekstiilituotteisiin sovellettavasta tuontimenettelystä annetun asetuksen (EY) N:o 47/1999 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
1) asetuksen (EY) N:o 47/1999(1) liitteen II lisäyksessä A vahvistetaan määrälliset lisärajoitukset tietyille luokkaan 28 kuuluville tuotteille,
2) on todettu, että kyseisille tuotteille vahvistetut määrät ovat osoittautuneet pienemmiksi kuin Taiwanin tosiasiallisesti vuonna 1998 viemät määrät,
3) kauden 1999-2001 osalta olisi säilytettävä Taiwanista peräisin olevien tekstiilituotteiden pääsy yhteisön markkinoille tasolla, joka ei ole alhaisempi kuin vuonna 1998 kirjatut määrät, ja
4) selvyyden, avoimuuden ja oikeusvarmuuden vuoksi tämän asetuksen olisi tultava voimaan ja sitä olisi sovellettava välittömästi sen jälkeen, kun se on julkaistu,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 47/1999 liitteen II lisäys A tämän asetuksen liitteessä olevalla tekstillä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 31 päivään joulukuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 1999.

Labels: 18
3
1